2015. gada 11. augustā Noteikumi Nr. 460

Rīgā (prot. Nr. 38  11. §)

**Grozījumi Ministru kabineta 2006. gada 18. aprīļa noteikumos Nr. 304 "Noteikumi par zāļu ražošanas un kontroles kārtību, par zāļu ražošanu atbildīgās amatpersonas kvalifikācijas prasībām un profesionālo pieredzi un kārtību, kādā zāļu ražošanas uzņēmumam izsniedz labas ražošanas prakses sertifikātu"**

Izdoti saskaņā ar

Farmācijas likuma [5. panta](http://pro.nais.lv/naiser/text.cfm?Ref=0101032006041800304&Req=0101032006041800304&Key=0103011997041032772&Hash=1#1)

3. un 13. punktu un

[52. pantu](http://pro.nais.lv/naiser/text.cfm?Ref=0101032006041800304&Req=0101032006041800304&Key=0103011997041032772&Hash=2#2)

1. Izdarīt Ministru kabineta 2006. gada 18. aprīļa noteikumos Nr. 304 "Noteikumi par zāļu ražošanas un kontroles kārtību, par zāļu ražošanu atbildīgās amatpersonas kvalifikācijas prasībām un profesionālo pieredzi un kārtību, kādā zāļu ražošanas uzņēmumam izsniedz labas ražošanas prakses sertifikātu" (Latvijas Vēstnesis, 2006, 70. nr.; 2007, 33. nr.; 2008, 122. nr.; 2013, 200. nr.) šādus grozījumus:

1.1. aizstāt noteikumu tekstā vārdus "publisko maksas pakalpojumu cenrādis" (attiecīgā locījumā) ar vārdiem "maksas pakalpojumu cenrādis" (attiecīgā locījumā);

1.2. papildināt 4.2. apakšpunktu aiz vārda "zāļu" ar vārdiem "un vielu";

1.3. aizstāt 5. punktā vārdus "normatīvajiem aktiem, kas nosaka speciālas atļaujas (licences) farmaceitiskajai darbībai izsniegšanas, apturēšanas, pārreģistrēšanas un anulēšanas kārtību" ar vārdiem "normatīvajiem aktiem par farmaceitiskās darbības licencēšanas kārtību";

1.4. izteikt 7. punktu šādā redakcijā:

"7. Speciāla atļauja (licence) zāļu ražošanai nav nepieciešama zāļu izgatavošanai, fasēšanai, izmaiņām iepakojumā vai noformējumā, ko veic farmaceits vai farmaceita asistents aptiekā.";

1.5. aizstāt 41.2. apakšpunktā vārdus "normatīvajiem aktiem par speciālās atļaujas (licences) farmaceitiskajai darbībai izsniegšanas, apturēšanas un anulēšanas kārtību" ar vārdiem "normatīvajiem aktiem par farmaceitiskās darbības licencēšanas kārtību".

2. Noteikumi stājas spēkā 2015. gada 1. oktobrī.

Ministru prezidente Laimdota Straujuma

Veselības ministrs Guntis Belēvičs